Neuvoston 24 päivänä tammikuuta 2000 Euroopan yhteisöjen perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 17/2000 Euroopan parlamentin ja neuvoston direktiivin antamiseksi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun neuvoston direktiivin 64/432/ETY muuttamisesta



Virallinen lehti nro C 083 , 22/03/2000 s. 0084 - 0086



Neuvoston 24 päivänä tammikuuta 2000 vahvistama Yhteinen kanta (EY) N:o 17/2000 Euroopan parlamentin ja neuvoston direktiivin 2000/.../EY antamiseksi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun neuvoston direktiivin 64/432/ETY muuttamisesta (2000/C 83/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ovat kuulleet alueiden komiteaa, toimivat Euroopan yhteisön perustamissopimuksen 251 artiklassa määrätyn menettelyn mukaisesti(3), sekä katsovat seuraavaa: (1) Sekä neuvoston direktiivissä 64/432/ETY(4) että nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetussa neuvoston asetuksessa (EY) N:o 820/97(5) viitataan nautaeläimiä ja sikoja koskevien ATK-tietokantojen perustamiseen tietojen tallentamiseksi eläimistä ja niiden siirroista. (2) On varmistettava toimivien kansallisten tietokantojen asianmukainen käytännön toteuttaminen sikojen siirtoja koskevien tietojen tallentamiseksi, OVAT ANTANEET TÄMÄN DIREKTIIVIN: 1 artikla Muutetaan direktiiviä 64/432/ETY seuraavasti: 1. Korvataan 14 artiklan 3 kohdan c alakohdan 3 alakohdan kolmas alakohta seuraavasti: "Sikojen osalta sovelletaan kuitenkin ainoastaan 2, 3 ja 4 kohtaa.". 2. Lisätään 14 artiklan 3 kohdan c alakohtaan alakohta seuraavasti: "4) Kansallisten sikoja koskevien ATK-tietokantojen toiminnan varmistamiseksi asianmukaiset soveltamissäännöt, mukaan lukien säännöt kansalliseen tietokantaan sisällytettävistä tiedoista, on annettava 17 artiklassa säädetyn menettelyn mukaisesti.". 3. Korvataan 18 artikla seuraavasti: " 18 artikla Jäsenvaltioiden, jotka eivät ole perustaneet hyväksyttyä valvontaverkostojärjestelmää, on varmistettava, että 14 artiklan säännösten mukainen ATK-tietokanta on täydessä toimintakunnossa seuraavasti: a) nautaeläinten osalta 31 päivästä joulukuuta 1999; b) sikatilarekisterin osalta 14 artiklan 3 kohdan c alakohdan 2 alakohdan mukaisesti 31 päivästä joulukuuta 2000; c) sikojen siirtojen osalta 14 artiklan 3 kohdan c alakohdan 3 alakohdan mukaisesti: - sikojen syntymätilalta siirron osalta viimeistään 31 päivästä joulukuuta 2001, - kaikilta muilta tiloilta siirron osalta viimeistään 31 päivästä joulukuuta 2002. Jokainen sikojen siirto on rekisteröitävä tietokantaan. Rekisteröinnissä on mainittava vähintään siirrettyjen sikojen lukumäärä, alkuperätilan tai -karjan tunnistusnumero, sen tilan tai karjan tunnistusnumero, jossa olevaan karjaan kyseinen karja on tarkoitus yhdistää, lähtö- ja saapumispäivämäärät." 2 artikla 1. Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava niistä komissiolle viipymättä. Jäsenvaltioiden antamissa säädöksissä on oltava viittaus tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Puhemies ... Neuvoston puolesta Puheenjohtaja ... (1) EYVL C 100, 2.4.1998, s. 23. (2) EYVL C 235, 27.7.1998, s. 59. (3) Euroopan parlamentin lausunto, annettu 16. kesäkuuta 1998 (EYVL C 210, 6.7.1998, s. 30), neuvoston yhteinen kanta, vahvistettu 24. tammikuuta 2000 ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL 121, 19.7.1964, s. 1977/64, direktiivi sellaisena kuin se on muutettuna ja ajan tasalle saatettuna neuvoston direktiivillä 97/12/EY (EYVL L 109, 25.4.1997, s. 1), muutettuna direktiivillä 98/99/EY (EYVL L 358, 31.12.1998, s. 107). (5) EYVL L 117, 7.5.1997, s. 1. NEUVOSTON PERUSTELUT I JOHDANTO 1. Komissio toimitti 19. helmikuuta 1998 neuvostolle EY:n perustamissopimuksen 100 a artiklaan perustuvan ehdotuksen, jonka tarkoituksena on muuttaa eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annettua direktiiviä 64/432/ETY. 2. Euroopan parlamentti antoi 16. kesäkuuta 1998 lausuntonsa, jossa se hyväksyy ehdotuksen ilman tarkistuksia. Euroopan parlamentti ilmoitti 16. syyskuuta 1999 - Amsterdamin sopimuksen voimaantulon perusteella - että tätä lausuntoa voidaan pitää yhteispäätösmenettelyn mukaisena ensimmäisenä käsittelynä, jolloin ehdotuksen ajantasaistettu oikeusperusta on EY:n perustamissopimuksen 152 artikla. Talous- ja sosiaalikomitea antoi lausuntonsa 27. toukokuuta 1998. Alueiden komiteaa kuultiin 6. joulukuuta 1999 päivätyllä kirjeellä. 3. Neuvosto vahvisti yhteisen kannan istunnossaan 24. tammikuuta 2000 EY:n perustamissopimuksen 251 artiklan määräysten mukaisesti. II TAVOITTEET 4. Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetussa direktiivissä 64/432/ETY, sellaisena kuin se on muutettuna ja saatettuna ajan tasalle neuvoston direktiivillä 97/12/EY(1), säädetään erityisesti ATK-tietokantojen perustamisesta nautaeläimiä ja sikoja ja niiden siirtoja koskevien tietojen tallentamiseksi. 5. Ehdotuksen tarkoituksena on antaa tarvittaessa komissiolle tehtäväksi hyväksyä asianmukaisia soveltamissäännöksiä pysyvän eläinlääkintäkomitean menettelyn mukaisesti, jotta voitaisiin sekä taata näiden tietokantojen toiminnallinen luonne että varmistaa yhteisön sisäinen tietojenvaihto kansallisten tietokantojen välillä. III YHTEISEN KANNAN ANALYYSI 6. Neuvosto hyväksyi komission ehdotuksen rajoittaen toimivallan siirron laajuuden vain sikoja koskeviin tietokantoihin. Se arveli, että tällainen toimivallan siirto ei ole perusteltua nautaeläinten osalta, joita koskevien tietokantojen olisi oltava valmiita viimeistään 31. joulukuuta 1999. Lisäksi neuvosto myönsi, että sikoja koskevien tietokantojen perustaminen sovittujen aikarajojen puitteissa on ongelmallista: sikoja koskevan ATK-tietokannan perustamiseen on säädetty kolmen vuoden ajalle jakautuva aikataulu (uuden 18 artiklan b ja c alakohdat, jotka on esitetty uudelleen 3 kohdassa). Tämä ajallisesti porrastettu aikataulu ei aseta direktiivin periaatetta kyseenalaiseksi. IV PÄÄTELMÄT Neuvosto vahvisti yhteisenä kantana komission ehdotuksen sellaisena kuin se on Euroopan parlamentin hyväksymänä, edellä mainituin muutoksin. (1) EYVL L 109, 25.4.1997, s. 1.